techiaith/cofnodycynulliad_en-cy huggingface dataset:
English: Well, Llywydd, I agree that I would rather have people working directly as employees of the NHS, or in bank arrangements under the control of the NHS, than people working in agency arrangements. In the end, these are individuals making decisions in their own lives. You cannot direct people as to how they would themselves choose to organise their own employment arrangements. The way the Welsh Government has attempted to make a difference is both in changing the rules - we have a new rules system that makes it more attractive for people to take part in bank arrangements and less attractive for people to be in agencies - and by increasing the number of staff available. There's been a 44 per cent growth in nursing, midwifery and health visitors here in Wales over the period of devolution; we need to grow that further. For each of the last seven years, we have increased the number of nurses and midwives in training here in Wales. When we succeed in getting those people into the workplace, then we will be in a position where we can make working arrangements in the NHS effective so that the attractions of moving to become an agency employee will be lessened and we'll be able to lessen our reliance on those arrangements in return.
Welsh: Wel, Llywydd, rwy'n cytuno y byddai'n well gennyf i gael pobl yn gweithio'n uniongyrchol fel gweithwyr y GIG, neu mewn trefniadau banc o dan reolaeth y GIG, na phobl sy'n gweithio mewn trefniadau asiantaeth. Yn y diwedd, unigolion yn gwneud penderfyniadau yn eu bywydau eu hunain yw'r rhain. Ni allwch gyfarwyddo pobl o ran sut y bydden nhw eu hunain yn dewis rhoi trefn ar eu trefniadau cyflogaeth eu hunain. Y ffordd mae Llywodraeth Cymru wedi ceisio gwneud gwahaniaeth yw newid y rheolau - mae gennym system reolau newydd sy'n ei gwneud yn fwy deniadol i bobl gymryd rhan mewn trefniadau banc ac yn ei gwneud hi'n llai deniadol i bobl fod mewn asiantaethau - a thrwy gynyddu nifer y staff sydd ar gael. Mae twf o 44 y cant wedi bod ym meysydd nyrsio, bydwreigiaeth ac ymwelwyr iechyd yma yng Nghymru dros gyfnod datganoli; mae angen i ni gynyddu hynny ymhellach. Am bob un o'r saith mlynedd diwethaf, rydym ni wedi cynyddu'r nifer o nyrsys a bydwragedd sy'n hyfforddi yma yng Nghymru. Pan fyddwn yn llwyddo i gael y bobl hynny i'r gweithle, yna byddwn mewn sefyllfa lle gallwn wneud trefniadau gwaith yn y GIG yn effeithiol fel y bydd yr atyniadau o symud i fod yn weithiwr asiantaeth yn cael eu lleihau a byddwn yn gallu lleihau ein dibyniaeth ar y trefniadau hynny hefyd.
English: Llywydd, I thank Vikki Howells for that. Boosting the most generous childcare offer in the United Kingdom, we announced last week almost £100 million to support the expansion of Flying Start childcare to support investments in improvements and maintenance of childcare buildings and funding to support improved Welsh language provision. Cynon Valley residents will benefit from every aspect of this package.
Welsh: Llywydd, diolch i Vikki Howells am hynna. Gan roi hwb i'r cynnig gofal plant mwyaf hael yn y Deyrnas Unedig, fe gyhoeddom ni bron i £100 miliwn yr wythnos diwethaf i gefnogi'r gwaith o ehangu gofal plant Dechrau'n Deg i gefnogi buddsoddiadau mewn gwelliannau a chynnal a chadw adeiladau a chyllid gofal plant i gefnogi darpariaeth Gymraeg gwell. Bydd trigolion Cwm Cynon yn cael budd o bob agwedd ar y pecyn hwn.
English: Thank you for that answer, First Minister. Across Cynon Valley, constituents frequently tell me how important the provision of good quality, locally accessible childcare is to allow them to progress their own careers and contribute to family finances. The significant additional funding of £100 million for childcare settings that was announced last week will be warmly welcomed by families and by childcare providers alike, as further evidence that our Welsh Labour Government is on the side of ordinary, working-class people, unlike their Tory counterparts in Westminster. First Minister, how will the Welsh Government ensure that information about the funding on offer is communicated to childcare settings so that uptake can be assured?
Welsh: Diolch am yr ateb yna, Prif Weinidog. Ar draws Cwm Cynon, mae etholwyr yn dweud wrthyf yn aml pa mor bwysig yw darparu gofal plant o ansawdd da ac yn hygyrch yn lleol, er mwyn eu galluogi i ddatblygu eu gyrfaoedd eu hunain a chyfrannu at gyllid teuluol. Bydd y cyllid ychwanegol sylweddol o £100 miliwn ar gyfer lleoliadau gofal plant a gyhoeddwyd yr wythnos diwethaf yn cael ei groesawu'n gynnes gan deuluoedd a darparwyr gofal plant fel ei gilydd, fel tystiolaeth bellach bod ein Llywodraeth Lafur Cymru ar ochr pobl gyffredin, dosbarth gweithiol, yn wahanol i'r Llywodraeth Dorïaidd yn San Steffan. Prif Weinidog, sut fydd Llywodraeth Cymru'n sicrhau bod gwybodaeth am y cyllid sy'n cael ei gynnig yn cael ei gyfleu i leoliadau gofal plant fel bod modd sicrhau y bydd nifer yn manteisio arno?
English: I thank Vikki Howells for that important point that she makes. There are over 200 childcare settings in Cynon Valley constituency alone. The good news is that, because we have extended the 100 per cent rate relief for registered childcare premises to the end of March 2025, we have a direct line of communication with those settings, because they benefit from that scheme as well. Therefore, we're in a good position to be able to make sure that those settings are aware, particularly of the £70 million in capital funding, which means that premises can be extended or improved, because we have a shared ambition, set out in the co-operation agreement, to increase the supply and to lower the age range for the childcare offer so that children from the age of two onwards are able to benefit from it here in Wales. If we're to succeed in that ambition, we don't simply have to find the money for it, we have to find the staff to do it, and that's particularly true looking at the growth in Welsh-medium provision that we want to see, and we have to have the premises that that extra provision can be carried out in, as well. That is why, in the £100 million that we announced last week, £70 million of it is in capital grants, £26 million is revenue, to support the additional places, and nearly £4 million is set aside specifically to improve Welsh-medium provision. All of that will be to the benefit of residents in the Member's constituency.
Welsh: Diolch i Vikki Howells am y pwynt pwysig yna mae hi'n ei wneud. Mae dros 200 o leoliadau gofal plant yn etholaeth Cwm Cynon yn unig. Y newyddion da yw, oherwydd ein bod wedi ymestyn y rhyddhad ardrethi 100 y cant ar gyfer eiddo gofal plant cofrestredig hyd at ddiwedd mis Mawrth 2025, mae gennym linell gyfathrebu uniongyrchol â'r lleoliadau hynny, oherwydd eu bod yn cael budd o'r cynllun hwnnw hefyd. Felly, rydym mewn sefyllfa dda i allu sicrhau bod y lleoliadau hynny'n ymwybodol, yn enwedig o'r £70 miliwn mewn cyllid cyfalaf, sy'n golygu y gellir ymestyn neu wella safleoedd, oherwydd y mae gennym uchelgais ar y cyd, a nodir yn y cytundeb cydweithredu, i gynyddu'r cyflenwad a dod â'r ystod oedran ar gyfer y cynnig gofal plant yn is, fel bod plant o ddwy oed ymlaen yn gallu cael budd ohono yma yng Nghymru. Os ydym am lwyddo yn yr uchelgais honno, yn ogystal â dod o hyd i'r arian ar ei chyfer, mae'n rhaid i ni ddod o hyd i'r staff i'w gweithredu, ac mae hynny'n arbennig o wir wrth edrych ar y twf mewn darpariaeth cyfrwng Cymraeg yr ydym eisiau ei weld, ac mae'n rhaid i ni gael safleoedd lle gellir cynnal darpariaeth ychwanegol ynddynt. Dyna pam, o'r £100 miliwn a gyhoeddwyd gennym yr wythnos diwethaf, bydd £70 miliwn ohono mewn grantiau cyfalaf, mae £26 miliwn yn refeniw, i gefnogi'r lleoedd ychwanegol, ac fe neilltuir bron i £4 miliwn yn benodol i wella'r ddarpariaeth Gymraeg. Fe fydd hynny i gyd er budd trigolion yn etholaeth yr Aelod.
English: Llywydd, I have had several conversations with the new Secretary of State for Wales on this and other matters.
Welsh: Llywydd, rwyf wedi cael sawl sgwrs gydag Ysgrifennydd Gwladol newydd Cymru am y mater hwn a materion eraill.
English: Thank you, First Minister. First Minister, I read this morning that you still haven't received a phone call from the UK Prime Minister, but I know that she's been very busy recently, particularly with her u-turns, in destroying the economy, threatening to cut benefits and dealing with prominent members of the Cabinet, such as your new friend, the Secretary of State for Wales, who said today that he disagreed with many of her policies. In January, First Minister, you announced a new inter-governmental agreement with the UK Government. The Counsel General was very confident that this would improve co-operation between Welsh Government and UK Government. We haven't seen any signal of that as of yet, so when will this new plan be implemented?
Welsh: Diolch yn fawr, Brif Weinidog. Prif Weinidog, gwnes i ddarllen y bore yma eich bod chi'n dal heb gael galwad ffôn oddi wrth Brif Weinidog Prydain, ond dwi'n gwybod ei bod hi wedi bod yn brysur iawn yn ddiweddar, onid yw hi, yn gwneud ei throeon pedol hi, trwy ddinistrio'r economi, trwy fygwth torri budd-daliadau, ac yn delio gydag aelodau amlwg y Cabinet fel eich cyfaill newydd, Ysgrifennydd Gwladol Cymru, yn dweud yn gyhoeddus heddiw ei fod e'n anghytuno â nifer o'i pholisïau hi. Ym mis Ionawr, Prif Weinidog, gwnaethoch chi gyhoeddi cytundeb rhynglywodraethol newydd gyda Llywodraeth y Deyrnas Unedig. Roedd y Cwnsler Cyffredinol yn hyderus iawn y byddai hyn yn gwella'r cydweithio rhwng Llywodraeth Cymru a Llywodraeth y Deyrnas Unedig. Dŷn ni ddim wedi gweld unrhyw arwydd o hynny hyd yn hyn. Pryd fydd y cynllun yma yn cael ei weithredu?
English: Llywydd, what Rhys ab Owen said remains true. I haven't heard anything from the new Prime Minister, I haven't had a phone call or an e-mail - nothing at all. We do have a new scheme, a scheme that we had agreed with the Scottish Government, the Northern Ireland Government and the Westminster Government. The last phone call that I had with Boris Johnson when he was Prime Minister, during that conversation he was talking about an invitation that was going to be sent to us to meet in London under the auspices of the new scheme that we had agreed. So, I'm looking forward to having the opportunity to speak to the new Prime Minister. In the meantime, as I said, I've had a number of opportunities to speak with Sir Robert Buckland, and I'm looking forward to building on the constructive relationship that we want to see with him.
Welsh: Llywydd, mae'r hyn y dywedodd Rhys ab Owen yn dal i fod yn wir. Dwi ddim wedi clywed dim byd oddi wrth y Prif Weinidog newydd, dim galwad ffôn, dwi ddim wedi cael e-bost - dim byd o gwbl. Mae cynllun newydd gyda ni, cynllun roeddem ni wedi'i gytuno gyda Llywodraeth yr Alban, Gogledd Iwerddon a'r Llywodraeth yn San Steffan. Yn y galwad ffôn olaf y cefais i gyda Boris Johnson, pan oedd e'n Brif Weinidog, roedd e'n siarad am wahoddiad a oedd yn mynd i ddod atom ni i gwrdd yn Llundain gyda'n gilydd dan y cynllun newydd rŷn ni wedi'i gytuno. So, dwi'n edrych ymlaen at gael y cyfle i siarad gyda'r Prif Weinidog newydd. Yn y cyfamser, dwi wedi cael, fel y dywedais i, nifer o gyfleoedd i siarad gyda Syr Robert Buckland, a dwi'n edrych ymlaen at adeiladu ar y perthynas adeiladol rŷn ni eisiau'i weld gyda fe.
English: Llywydd, while headline data reveals a gender gap, these mask a more complex position at a subject level. This Government's commitment is to ensure that every person in Wales has high aspirations and a fair and equal opportunity to reach their fullest potential, through providing a series of different and accessible pathways to learning.
Welsh: Llywydd, er bod y prif ddata yn datgelu bwlch rhwng y rhywiau, mae'r rhaid yn cuddio sefyllfa fwy cymhleth ar lefel pwnc. Ymrwymiad y Llywodraeth hon yw sicrhau bod gan bob person yng Nghymru ddyheadau uchel a chyfle teg a chyfartal i gyrraedd eu potensial llawnaf, drwy ddarparu cyfres o lwybrau gwahanol a hygyrch i ddysgu.
English: First Minister, recently, a report was released in the House of Commons library showing that white, working-class males are least likely to attend university within the UK. After some digging into Welsh figures, I found that the figures show that Wales's gender divide in this regard, on average, is worse than both the UK and English averages. And, within this divide, white students face the largest gender disparity in attending university, both in Wales and the whole of the UK. Wales's gender disparity is 6 per cent wider than the national average. First Minister, more students are winning university places in every demographic in the UK except for white males, which has decreased by 10 per cent in the last eight years. It is now imperative that we shed some light on this issue and look into the root causes of why one particular group of people in society are getting left behind. We cannot and should not consign a generation of white, working-class young men to the dustbin of history in the name of diversity, or anything else, quite frankly. So, First Minister, what is your Government doing to ensure that this inequality isn't exacerbated in the coming years, and will you agree to setting up an investigation into the root causes of this crisis?
Welsh: Prif Weinidog, yn ddiweddar, cafodd adroddiad ei ryddhau yn llyfrgell Tŷ'r Cyffredin sy'n dangos mai gwrywod gwyn, dosbarth gweithiol sy'n lleiaf tebygol o fynd i'r brifysgol yn y DU. Ar ôl ymchwilio ychydig i ffigurau Cymru, gwelais i fod y ffigurau'n dangos bod y bwlch rhwng y rhywiau yng Nghymru yn hyn o beth, ar gyfartaledd, yn waeth na chyfartaleddau'r DU a Lloegr. Ac o fewn y bwlch hwn, myfyrwyr gwyn sy'n wynebu'r anghyfartaledd mwyaf rhwng y rhywiau wrth fynychu'r brifysgol, yng Nghymru a'r DU gyfan. Mae anghyfartaledd rhwng y rhywiau yng Nghymru 6 y cant yn ehangach na'r cyfartaledd cenedlaethol. Prif Weinidog, mae mwy o fyfyrwyr yn ennill lleoedd mewn prifysgolion ym mhob demograffeg yn y DU ac eithrio dynion gwyn, sydd wedi gostwng 10 y cant yn ystod yr wyth mlynedd ddiwethaf. Mae'n hanfodol bellach ein bod ni'n taflu rhywfaint o oleuni ar y mater hwn ac yn edrych i achosion sylfaenol pam mae un grŵp penodol o bobl yn y gymdeithas yn cael eu gadael ar ôl. Ni allwn ni ac ni ddylem ni anfon cenhedlaeth o ddynion gwyn ifanc, dosbarth gweithiol i fin sbwriel hanes yn enw amrywiaeth, neu unrhyw beth arall, a dweud y gwir. Felly, Prif Weinidog, beth mae'ch Llywodraeth yn ei wneud i sicrhau nad yw'r anghydraddoldeb hwn yn gwaethygu yn ystod y blynyddoedd nesaf, ac a fyddwch chi'n cytuno i sefydlu ymchwiliad i achosion sylfaenol yr argyfwng hwn?
English: Well, Llywydd, I deprecate the Member's willingness to turn every single issue, no matter how serious, into a form of culture war. There really is no need whatsoever to do that; it's a serious issue - it deserved a better question than you managed to provide this afternoon. And, as I said, behind the headlines of these figures is a great deal more complexity than the Member was prepared to admit. There are a whole series of subjects where young men, including young, white men, exceed the number of women studying those subjects at universities. She didn't manage to mention that. The Conservative Party this afternoon, Llywydd, is certainly not in a listening mood, is it? It thinks that the way to cover over their deep embarrassments is just to keep talking, despite the answers that are being provided to them. I'm trying to explain - [ Interruption.]
Welsh: Wel, Llywydd, rwy'n anghymeradwyo parodrwydd yr Aelod i droi pob un mater, waeth pa mor ddifrifol, yn fath o ryfel diwylliant. Yn wir, nid oes angen gwneud hynny o gwbl; mae'n fater difrifol - roedd yn haeddu gwell cwestiwn nag y gwnaethoch chi lwyddo i'w ddarparu'r prynhawn yma. Ac, fel y dywedais i, y tu ôl i benawdau'r ffigurau hyn mae llawer mwy o gymhlethdod nag yr oedd yr Aelod yn barod i gyfaddef. Mae cyfres gyfan o bynciau lle mae mwy o ddynion ifanc, gan gynnwys dynion ifanc, gwyn, na menywod yn astudio'r pynciau hynny mewn prifysgolion. Wnaeth hi ddim llwyddo i sôn am hynny. Yn sicr nid yw'r Blaid Geidwadol y prynhawn yma, Llywydd, yn teimlo fel gwrando, on'd yw? Mae'n meddwl mai'r ffordd i guddio'u chwithdod dwfn yw dal ati i siarad, er gwaethaf yr atebion sy'n cael eu darparu iddyn nhw. Rwy'n ceisio esbonio - [ Torri ar draws.]
English: It is important that we all hear the First Minister's answers, and I would like to hear them as well, please.
Welsh: Mae'n bwysig ein bod ni i gyd yn clywed atebion y Prif Weinidog, a hoffwn i eu clywed nhw hefyd, os gwelwch yn dda.
English: I'm trying to explain to the Member that the issue that she's identified is a proper one; it deserves proper consideration and to not try to turn it into some form of foolish culture war. Because, underneath the headline, the picture is a good deal more complex than she suggested. Some subjects have more men studying them, some subjects have more women studying them; it depends what you count in as an undergraduate degree before you reach the percentages, and that's not the same in different parts of the United Kingdom. So, her comparisons between different places don't stand up once you begin to look at it, and it doesn't take into account other opportunities that people have in different parts of the United Kingdom. Our degree apprenticeship programme will not be counted in the figures that the Member has suggested this afternoon, and yet, we have succeeded there in attracting people from disadvantaged communities to study through the apprenticeship route that simply isn't available in other parts of the country. I agree with her that this is a serious matter that deserves serious consideration, but serious consideration does not mean reducing it to the sloganising that she offered us this afternoon.
Welsh: Rwy'n ceisio egluro i'r Aelod bod y mater y mae hi wedi'i nodi yn un iawn; mae'n haeddu ystyriaeth briodol a pheidio ceisio ei droi yn rhyw fath o ryfel diwylliant ffôl. Oherwydd, o dan y pennawd, mae'r darlun dipyn yn fwy cymhleth nag yr awgrymodd hi. Mae gan rai pynciau fwy o ddynion yn eu hastudio, mae gan rai pynciau fwy o fenywod yn eu hastudio; mae'n dibynnu ar yr hyn yr ydych chi'n ei chynnwys fel gradd israddedig cyn i chi gyrraedd y canrannau, ac nid yw hynny'r un fath mewn gwahanol rannau o'r Deyrnas Unedig. Felly, nid yw ei chymariaethau rhwng gwahanol lefydd yn dal dŵr pan ydych chi'n dechrau edrych arno, ac nid yw'n ystyried cyfleoedd eraill sydd gan bobl mewn gwahanol rannau o'r Deyrnas Unedig. Ni fydd ein rhaglen prentisiaethau gradd yn cael ei chyfri yn y ffigurau y mae'r Aelod wedi'u hawgrymu y prynhawn yma, ac eto, rydym ni wedi llwyddo yno i ddenu pobl o gymunedau difreintiedig i astudio drwy'r llwybr prentisiaeth nad yw ar gael mewn rhannau eraill o'r wlad. Cytunaf â hi fod hwn yn fater difrifol sy'n haeddu ystyriaeth ddifrifol, ond nid yw ystyriaeth ddifrifol yn golygu ei leihau i'r sloganau y gwnaeth hi eu cynnig i ni y prynhawn yma.
English: Item 2 this afternoon is the business statement and announcement, and I call on the Trefnydd, Lesley Griffiths.
Welsh: Eitem 2 y prynhawn yma yw'r datganiad a chyhoeddiad busnes, a galwaf ar y Trefnydd, Lesley Griffiths.
English: Thank you, Deputy Presiding Officer. There are three changes to this week's business. The statement on regional economic development has been extended to 45 minutes. Later this afternoon, the Minister for Climate Change will make a statement on biodiversity, and tomorrow, questions to the Senedd Commission have been reduced to 10 minutes. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch. Mae tri newid i'r busnes yr wythnos hon. Mae'r datganiad ar ddatblygu economaidd rhanbarthol wedi cael ei ymestyn i 45 munud. Yn ddiweddarach y prynhawn yma, bydd y Gweinidog Newid Hinsawdd yn gwneud datganiad ar fioamrywiaeth, ac yfory, mae cwestiynau i Gomisiwn y Senedd wedi eu gostwng i 10 munud. Mae busnes drafft am y tair wythnos nesaf wedi'i nodi ar y datganiad busnes a'r cyhoeddiad, sydd i'w weld ymhlith y papurau cyfarfod sydd ar gael i Aelodau yn electronig.
English: Thank you. I certainly join with you in celebrating our libraries right across Wales. They should be very much treasured, I think, and continue to be very well used. And as you say, they provide so much more than they used to when - I was going to say 'when we were young', but certainly when I was young and it was just books, and they obviously do so much and are very, very valued in our communities. In relation to your second question, I think probably next month will be the first time that - 8 November the Deputy Minister is telling me - she will be bringing forward a statement in relation to our veterans, and I know she has met with the new commissioner.
Welsh: Diolch. Yn sicr, rwy'n ymuno â chi i ddathlu ein llyfrgelloedd ar draws Cymru gyfan. Dylen nhw gael eu trysori'n fawr, rwy'n credu, ac maen nhw'n parhau i gael llawer o defnydd. Ac fel yr ydych chi'n ei ddweud, maen nhw'n darparu gymaint mwy nag oedden nhw'n arfer pan - roeddwn i'n mynd i ddweud 'pan oeddem ni'n ifanc', ond yn sicr pan oeddwn i'n ifanc a dim ond llyfrau oedd hi, ac maen nhw'n amlwg yn gwneud cymaint ac yn cael eu gwerthfawrogi'n fawr, iawn yn ein cymunedau. O ran eich ail gwestiwn, rwy'n credu mai mis nesaf mae'n debyg fydd y tro cyntaf - 8 Tachwedd mae'r Dirprwy Weinidog yn dweud wrthyf i - bydd hi'n cyflwyno datganiad o ran ein cyn-filwyr, ac rwy'n gwybod ei bod hi wedi cwrdd â'r comisiynydd newydd.
English: Good afternoon, Trefnydd. I suspect you know what I'm going to be asking you, but it's with regard to the animal welfare plan. I wonder if you could bring forward a statement, particularly looking at the issue of greyhounds. You'll know that between 2018 and 2021, 2,000 greyhounds died in racing. And you'll know this is an issue that many of us across the Siambr have been raising. The other development is that, only last week, three very, very important charities in the animal welfare field, the Royal Society for the Prevention of Cruelty to Animals, the Dogs Trust and Blue Cross announced, at long last, after a lengthy consultation, that they were committed to a ban on greyhound racing. So, therefore, Trefnydd, I wonder if you could tell us a little bit more about the timetable of when you're going to be bringing forward that plan, and also what your ideas may be around whether we can move in Wales to a ban on greyhound racing. Diolch yn fawr iawn.
Welsh: Prynhawn da, Trefnydd. Rwy'n amau eich bod chi'n gwybod beth fydda i'n ei ofyn i chi, ond mae'n ymwneud â'r cynllun lles anifeiliaid. Tybed a allech chi gyflwyno datganiad, yn enwedig yn ystyried mater milgwn. Byddwch chi'n gwybod y bu farw 2,000 o filgwn mewn rasio rhwng 2018 a 2021. A byddwch chi'n gwybod bod hyn yn fater y mae llawer ohonom ni ar draws y Siambr wedi bod yn ei godi. Y datblygiad arall yw, dim ond yr wythnos diwethaf, gwnaeth tair elusen bwysig iawn ym maes lles anifeiliaid, y Gymdeithas Frenhinol er Atal Creulondeb i Anifeiliaid, yr Ymddiriedolaeth Cŵn a'r Groes Las, ar ôl ymgynghoriad hir, gyhoeddi o'r diwedd eu bod wedi ymrwymo i wahardd rasio milgwn. Felly, Trefnydd, tybed a allwch chi ddweud ychydig bach mwy wrthym ni ynghylch yr amserlen pryd yr ydych chi'n mynd i fod yn dod â'r cynllun hwnnw ymlaen, a hefyd beth yw'ch syniadau ynghylch a allwn ni symud yng Nghymru i wahardd rasio milgwn. Diolch yn fawr iawn.